Vincennes'n pagodi Pariisissa, jossa UBF:n päämaja sijaitsee
**Buddhalaisuus** on Ranskan neljänneksi suurin uskonto kristinuskon, islamin ja juutalaisuuden jälkeen. Arviot buddhalaisten määrästä vaihtelevat, mutta maassa uskotaan olevan 600 000 – 800 000 buddhalaista. Uskonto on viime vuosina kasvattanut suosiotaan.

Historia
--------

1900-luvun alussa yksi Ranskan, ja länsimaiden, tärkeimmistä buddhalaisuuden popularisoijista oli Alexandra David-Néel, joka matkusteli Tiibetissä ja Sikkimissä. Lisäksi hän oli ensimmäinen eurooppalainen nainen, joka on käynyt Lhasassa. Palattuaan Ranskaan hän muutti Provanceen ja kirjoitti lukuisia kirjoja kaikesta siitä, mitä hän oli oppinut.

Vuonna 1986 perustettiin Ranskan buddhalainen unioni (ran. *Union bouddhiste de France*, lyh. UBF), joka edustaa noin 80 prosenttia maan buddhalaisista järjestöistä. Noin 2/3 Ranskan buddhalaisista on aasialaista syntyperää (suurimmaksi osaksi entisen Ranskan Indokiinan alueelta).

Nykyään
-------

*Sagesses bouddhistes* on France TV -kanavan tuottama viikoittainen ohjelma, jossa keskustellaan buddhalaisuudesta ja sen suhtautumisesta elämään. Ohjelmaa on tuotettu vuodesta 1996 lähtien..

Tunnetuimpiin ranskalaisiin buddhalaisiin kuuluvat mm. munkki Matthieu Ricard (Jean-François Revelin poika). Euroopan suurin buddhalainen temppeli sijaitsee Auvergnessa.

Dalai-lama on vieraillut Ranskassa useaan kertaan. Viimeisin vierailu oli vuonna 2016, jolloin hän vieraili Pariisissa ja Strasbourgissa. Vuonna 2008 hän tapasi mm. Ranskan ensimmäisen naisen, presidentti Sarkozyn puolison, Carla Brunin, sekä ulkoministeri Bernard Kouchnerin. Presidenttiä dalai-lama ei tavannut, koska sen arveltiin ärsyttävän Kiinaa, joka isännöi kesäolympialaiset kyseisenä vuonna..

Galleria
--------

* Linh Son -temppeli Joinville-le-Pont'ssa.Linh Son -temppeli Joinville-le-Pont'ssa.
* Tuhannen buddhan temppeli La Boulayessa.Tuhannen buddhan temppeli La Boulayessa.
* Dalai-lama tapaa Ranskan kansalliskokouksen edustajan Muriel Marland-Militellon kanssa vuonna 2011.Dalai-lama tapaa Ranskan kansalliskokouksen edustajan Muriel Marland-Militellon kanssa vuonna 2011.

Lähteet
-------

1. ↑  Le bouddhisme : une religion à la fois très diverse mais aussi mal connue *France Culture*.  22.6.2012. Viitattu 3.5.2021. (ranskaksi)
2. ↑  Bouddhisme: au moins 600.000 pratiquants en France *FranceSoir*.  10.9.2016. Viitattu 3.5.2021. (ranskaksi)
3. 1 2  Le bouddhisme, quatrième religion de France *www.20minutes.fr*. Viitattu 3.5.2021. (ranskaksi)
4. ↑  Pourquoi le bouddhisme attire-t-il autant les Français?  2016. BFMTV. Viitattu 3.5.2021. (ranskaksi)
5. ↑  Alexandra David-Néel, the first western woman to enter Lhasa, Tibet *the Guardian*.  14.6.2020. Viitattu 3.5.2021. (englanniksi)
6. ↑  Alexandra David-Néel: The Extraordinary Experience Of A Spiritual Traveler *www.faena.com*.  2021. Viitattu 3.5.2021. (englanniksi)
7. ↑  Jennifer Ladonne: The Buddhist Traveler in Paris *Tricycle: The Buddhist Review*. Viitattu 3.5.2021. (englanniksi)
8. ↑  Sagesses bouddhistes *www.france.tv*. Viitattu 3.5.2021. (ranskaksi)
9. ↑  Le plus grand centre bouddhiste d'Europe se trouve... en Auvergne ! *www.lamontagne.fr*.  25.7.2015. Viitattu 3.5.2021.
10. ↑  Bernadette Sauvaget: Le dalaï-lama en France : une visite politiquement encombrante *Libération*. Viitattu 3.5.2021. (ranskaksi)
11. ↑  France's Bernard Kouchner to meet Dalai Lama *France 24*.  15.8.2008. Viitattu 3.5.2021. (englanniksi)

Aiheesta muualla
----------------

* UBF:n kotisivu